AARHUS: I de første seks måneder af 2017 har Aarhus redt op til over en halv million danske og internationale turister. Det antal tager også betragtelig afstand til resten af landet, når man netop ser på antallet af overnattende turister.

Den jyske hovedstad har med en halv million overnatninger haft en fremgang på 12 procent i forhold til første halvår af 2016. Det viser nye tal fra Danmarks Statistik.

- Den enorme vækst og interesse for Aarhus, som vi har oplevet siden 2012, holder ved, og halvt inde i kulturhovedstadsåret ser det meget lovende ud for 2017. Udviklingen hviler i høj grad på et stærkt line-up af innovative attraktioner, anerkendt gastronomi og unikke, bynære kyst- og naturoplevelser, der har fået hele verdens medier til at blåstemple Aarhus som attraktiv second city, siger Peer H. Kristensen, der er direktør i VisitAarhus.